[{"text_idx": "#000000", "text": "Leigaritel ei mo\u0308o\u0308du ku\u0308ll u\u0308kski kuu esinemisteta, ent kord aastas tuleb hooajale joon alla to\u0303mmata. Suvised na\u0308dalavahetused vabao\u0303humuuseumis lo\u0303pevad septembris ning eelmine esinemishooaeg kestis arvestuslikult 1. oktoobrist 2016 kuni 30. septembrini 2017."}, {"text_idx": "#000001", "text": "Selle aasta jooksul oli Leigaritel kokku 211 esinemist, milles tegi kaasa 283 inimest, sealhulgas 58 ku\u0308lalisesinejat. Enamik esinemisi oli mo\u0303istagi vabao\u0303humuuseumis vo\u0303i mo\u0303nes muus kohas ikka sellesama muuseumikavaga. Aga aastasse mahtus palju muudki, na\u0308iteks noorte tantsupidu, Tallinna tantsupidu ja vo\u0303imlemispidu, uute tantsude konkurss, Maido Saare juubel, ku\u0308laska\u0308igud Piibari 45. ja Juhukse 10. su\u0308nnipa\u0308evale, Jaan Ulsti lavastus \u201eMinu sambad\u201c Heimtali metsas ning suvine la\u0308ti ja flaami so\u0303prade ku\u0308laska\u0308ik, mis andis va\u0308lja peaaegu pisikese festivali mo\u0303o\u0303du. Kaugemad so\u0303idud viisid Leigarite esindused La\u0308tti Lu\u0304znava mo\u0303isa kadrillipeole, Bas\u030ckortostani rahvusvahelisele folkloorifestivalile \u201eBerdemlyk\u201c, Sots\u030ci festivalile \u201eSoome-ugri transiit\u201c ja Stuttgarti 25. Euroopa rahvamuusikakontserdile."}]